Title: กฎกระทรวง ฉบับที่ 1 (พ.ศ. 2506) ออกตามความในพระราชบัญญัติควบคุมการบำบัดโรคสัตว์ พ.ศ. 2505

กฎกระทรวง

กฎกระทรวง
ฉบับที่
1 (พ.ศ. 2506)
ออกตามความในพระราชบัญญัติควบคุมการบำบัดโรคสัตว์
พ.ศ.
2505
--------------

                        อาศัยอำนาจตามความในมาตรา
5 และมาตรา 13 แห่งพระราชบัญญัติควบคุม
การบำบัดโรคสัตว์ พ.ศ. 2505
รัฐมนตรีว่าการกระทรวงเกษตรออกกฎกระทรวงไว้ ดังต่อไปนี้
                        ข้อ
1 
ผู้ใดประสงค์จะเป็นผู้ประกอบการบำบัดโรคสัตว์ให้ยืนคำขอรับในอนุญาต
ตามแบบ บ.ส. 1
ท้ายกฎกระทรวงนี้พร้อมด้วยหลักฐานอันแสดงว่าตนมีสิทธิขอรับใบอนุญาตกับ
รูปถ่ายขนาด 4x5 เซนติเมตร อย่างชัดครึ่งตัวหน้าตรง
ท่าปกติไม่สวมหมวกสี่รูป ต่อพนักงาน
เจ้าหน้าที่แห่งท้องที่ซึ่งตนมีภูมิลำเนา
แต่ถ้าผู้ขอมีภูมิลำเนา ในจังหวัดพระนครหรือจังหวัดธนบุรี 
จะยืนคำขอตรงต่อนายทะเบียนก็ได้
                        ข้อ
2  เมื่อพนักงานเจ้าหน้าที่ได้รับคำขอพร้อมด้วยหลักฐานและรูปถ่ายดังกล่าว
ในข้อ 1 แล้ว
ให้ตรวจสอบหลักฐานแล้วรายงานส่งไปยังนายทะเบียน ในรายงานนั้นให้ปรากฏด้วยว่า
ผู้ขอเป็นผู้บกพร่องในคุณสมบัติตามมาตรา 20
แห่งพระราชบัญญัติควบคุมการบำบัดโรคสัตว์ 
พ.ศ. 2505 ข้อหนึ่งข้อใดหรือไม่ ข้อความในคำขอผิดความจริงในข้อใดหรือไม่ด้วย
                        ข้อ
3 
เมื่อคณะกรรมการควบคุมการบำบัดโรคสัตว์ได้พิจารณาเห็นว่า ผู้ขอมี
คุณสมบัติตามมาตรา 20 และมีความรู้หรือความชำนาญตามมาตรา 21
พร้อมที่จะเป็นผู้ประกอบ
การบำบัดโรคสัตว์ตามมาตรา 19
แห่งพระราชบัญญัติควบคุมการบำบัดโรคสัตว์ พ.ศ. 2505 ให้ออก
ใบอนุญาตตามแบบ บ.ส. 2 ท้ายกฎกระทรวงนี้
                        ข้อ
4 
ผู้ประกอบการบำบัดโรคสัตว์ประสงค์จะแก้ไขหรือเพิ่มเติมใบอนุญาต
ที่ปรากฏอยู่แล้วในทะเบียน ให้ยื่นคำขอตามแบบ บ.ส. 3
ท้ายกฎกระทรวงนี้ต่อพนักงานเจ้าหน้าที่
แห่งท้องที่ซึ่งตนมีภูมิลำเนา แต่ถ้าผู้ขอมีภูมิลำเนาในจังหวัดพระนครหรือจังหวัดธนบุรี
จะยื่นคำขอ
ตรงต่อนายทะเบียนก็ได้
                        ข้อ
5 
ผู้ประกอบการบำบัดโรคสัตว์อาจจะขอใบแทนใบอนุญาตซึ่งสูญหายหรือ
ชำรุดลบเลือนในสาระสำคัญได้ โดยยืนคำขอตามแบบ บ.ส. 4
ท้ายกฎกระทรวงนี้ พร้อมด้วยรูปถ่าย
ตามข้อ 1 ต่อพนักงานเจ้าหน้าที่แห่งท้องที่ซึ่งตนมีภูมิลำเนา
แต่ถ้าผู้ขอมีภูมิลำเนาในจังหวัดพระนคร
หรือจังหวัดธนบุรี จะยื่นคำขอตรงต่อนายทะเบียนก็ได้
และถ้าใบอนุญาตฉบับเก่ายังอยู่ให้ส่งคืน
พร้อมด้วยคำขอ
                        ข้อ
6 
ผู้ประกอบการบำบัดโรคสัตว์ชั้นหนึ่งและผู้ประกอบการบำบัดโรคสัตว์
ชั้นสอง จะต้องปฏิบัติตามเงื่อนไขที่กำหนดไว้ในใบอนุญาตเป็นผู้ประกอบการบำบัดโรคสัตว์ตามแบบ

บ.ส. 2 ท้ายกฎกระทรวงนี้

                                                ให้ไว้
ณ วันที่ 29 กรกฎาคม พ.ศ. 2506

พลเอก สุรจิต จารุเศรนี

รัฐมนตรีว่าการกระทรวงเกษตร

+----------------------------------------------------------------------------------------------------------------+
หมายเหตุ:- เหตุผลในการประกาศใช้กฎกระทรวงฉบับนี้ คือ
เนื่องจากมาตรา 13 แห่งพระราช
บัญญัติควบคุมการบำบัดโรคสัตว์ พ.ศ. 2505
ได้บัญญัติเกี่ยวกับการขอรับใบอนุญาต การออก
ใบอนุญาต และการกำหนดเงื่อนไขในใบอนุญาต
ให้เป็นไปตามหลักเกณฑ์และวิธีการที่กำหนด
ในกฎกระทรวง จึงออกกฎกระทรวงกำหนดหลักเกณฑ์
วิธีการและแบบเกี่ยวกับการขอรับใบอนุญาต 
การออกใบอนุญาตและใบอนุญาตทั้งนี้เพื่อให้เป็นไปตามพระราชบัญญัติดังกล่าว

[รก.2506/79/452 - 6/08/2506]